

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มกราคม ๒๕65

เรื่อง ขอความอนุเคราะห์ประชาสัมพันธ์การอบรมหลักสูตร Scratch ขั้นพื้นฐาน สำหรับการจัดการเรียนรู้ วิทยาการคำนวณ ระดับประถมศึกษาและมัธยมศึกษา

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสถาบันส่งเสริมการสอนวิทยาศาสตร์และเทคโนโลยี

 ที่ ศธ 5302.3/41 ลงวันที่ 5 มกราคม 2565 จำนวน 1 ชุด

 ด้วยกรมส่งเสริมการปกครองท้องถิ่นได้รับแจ้งจากสถาบันส่งเสริมการสอนวิทยาศาสตร์ และเทคโนโลยี (สสวท.) ว่าได้ดำเนินการส่งเสริมการเรียนภาษาคอมพิวเตอร์ (Coding) เพื่อขับเคลื่อนการจัด การเรียนรู้โค้ดดิ้งในโรงเรียน โดยมุ่งเน้นให้ผู้เรียนได้พัฒนาทักษะการคิดวิเคราะห์ แก้ปัญหาอย่างเป็นขั้นตอน มีทักษะการคิดเชิงคำนวณที่เกิดจากการแก้ปัญหาด้วยการเขียนโปรแกรมคอมพิวเตอร์ และขอความร่วมมือประชาสัมพันธ์ให้ครูที่รับผิดชอบการสอนสาระเทคโนโลยี (วิทยาการคำนวณ) เข้าร่วมการอบรมหลักสูตร Scratch ขั้นพื้นฐานสำหรับการจัดการเรียนรู้วิทยาการคำนวณ ระดับประถมศึกษา ในวันที่ 29 – 30มกราคม 2565 และระดับมัธยมศึกษา ในวันที่ 22 – 23 มกราคม 2565 ซึ่งได้จัดการอบรมแบบออนไลน์ ผ่านระบบ Zoom โดยไม่เสียค่าใช้จ่าย

 กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการเปิดโอกาสให้ครู ที่รับผิดชอบการสอนสาระเทคโนโลยี (วิทยาการคำนวณ) ของสถานศึกษาสังกัดองค์กรปกครองส่วนท้องถิ่น ได้รับการพัฒนาองค์ความรู้ด้านวิทยาการคำนวณ ขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้ครูในสังกัดเข้าร่วมการอบรมตามวันดังกล่าว รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

รอง อสถ. .................................

ผอ.กศ. .....................................

ผอ.กง.สศ. ................................

หน.ฝ.คศ...................................

จนท. ........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5315

โทรสาร. ๐-๒๒๔๑-๙๐21-3 ต่อ 218

ไปรษณีย์อิเล็กทรอนิกส์ saraban@dla.go.th